19G 
okozza épen a keret sötét sziliét. A magnetiton kívül vala- 
ín ivei zöldebb, hosszúkás, átlátszó krystályok halmazát látjuk, 
melyek azonban egy nicollal vizsgálva szinelnyeletési képes¬ 
séggel nem bírnak, és egész küllemük szerint is augitnak 
tarthatók; úgy hogy ezen amphibolról bízvást el lehet mon¬ 
dani, hogy az praeexistált, s a bazalt anyagának megolvadása 
alkalmával csak szélein változott nagyobb mérvben, mig kö¬ 
zepe megmaradt, úgy hogy ott az elnyeletési képesség és a jó 
hasadás azt felismerhetővé teszik. A mi a szélén történt ezen 
nagy individuumnak, az történhetett kisebb individuumok egész 
tömegén, s ennek lehet tulajdonítani, hogy kis amphibolt a 
mikroskop alatt nem fedezhetni fel; azok ha voltak, egészen 
augittá változtak át. 
A zöldes augitokon kívül ugyanezen az egy csiszolaton, 
a nagy ampliibol beolvadási keretében látni sajátságos ibo- 
lyaszinü, nem sötétedő ásványt is, mely úgy alakra, mint ki¬ 
képződési módra nézve az augithoz csatlakozik. Néha feltiinő- 
leg élénk ezen ibolyaszín, máskor gyengébb, de ha az augit- 
körvonalu ásványokat ezen a csiszolaton végig nézzük, az 
találjuk, hogy azok zöld színéhez az ibolyának némi kis ár¬ 
nyalata van általánosan keveredve. A festést mintha mangán 
idézte volna elő. 
Az olivin 5—6 mm. hosszú szemeket is képez, melyek 
a törlapon erős fényük, világoszöld színük és homogén üveges 
küllemük által makroskoposan is jól feltűnnek. Bárminő nagy 
legyen is, rendesen csak egy individuumból áll; szemcsés halmazok 
úgy mint sok más bazaltban itt gyéren jönnek elő. A zöldeken kí¬ 
vül színtelenek is vannak. A mikroskop alatt sajátságos érdes 
felületük és repedéseik által megkülönböztethetők, néha azon¬ 
ban hasadás irányt is lehet kivenni. 
A kőzet külsején színe sötétebb, és igen feltűnő az által, 
hogy a mállásnak jobban ellentállván, mint az alapkőzet, ab¬ 
ból kiemelkedik ; vannak azonban mállottak is, ezek a fényt 
elvesztik s veressárga rozsdaszint kapnak. 
Nagyobb darab oliviut, durva porrá összetörve sósavval 
öntöttem le, mi által némely ásvány feloldódott, más vissza¬ 
maradott. A kivált kovasav káliluggal eltávolíttatván, élénk 
